Medicamente verzi din farmacia naturii - Virginia Ciocan
In zilele noastre, este mult mai important sa te simti bine cand te trezesti dimineata, fara sa recurgi la medicamente, sa fii dinamic si energic, cu pofta de viata, chiar daca te asteapta o zi grea, cu multe probleme de rezolvat in familie sau la slujba. Aceasta stare de bine este chiar de preferat absentei bolilor sau unor defecte fizice, care pot fi prezente in viata noastra. Sanatatea si puterea de munca, energia si atitudinea optimista fata de viata, bucuria de a trai si incetinirea imbatranirii, randamentul maxim fizic si intelectual si, de ce nu, dorinta de a te mentine tanar si activ pana la varste inaintate, se pot realiza foarte usor folosind imensa farmacie verde a naturii, pe care Dumnezeu, in marea lui generozitate si iubire, a daruit-o oamenilor. Medicamentele verzi, asa cum sunt metaphoric denumite plantele medicinale, sunt cele cu care se pot realiza dorintele ancestrale ale omului din toate timpurile, natura fiind cel mai sofisticat si bine dotat dintre laboratoarele lumii, cu rezultate ce nu mai pot fi contestate de nimeni, nici chiar de cei mai sceptici specialisti din domeniul medicinii clasice. [...] \n \n Notitele si rezultatele cercetarilor proprii ar fi ramas, probabil, o literatura stiintifica de sertar, daca nu ma imbolnaveam eu insami de ateroscleroza, cardiopatie ischemica si colesterolemie, boli ce au determinat in timp stenoza arterei subclavia, operata prin by-pass cardio-axilar. Dupa operatie, in timpul convalescentei si dupa aceea, am experimentat pe mine tot ce stiam referitor la fitoterapia bolilor cardiovasculare si, practic, mi-am schimbat stilul de viata. Din pozitia mea de specialist in biologie si biochimie, bun cunoscator al plantelor medicinale si practician al aromoterapiei prin masaj cu uleiuri aromatice preparate personal, ma alatur prin scrierea mea unor eminenti fitoterapeuti romani, recunoscuti in toata lumea, precum Pavel Chirila, Virginia Faur, Stefan Manea, Valeriu Popa, Doru Laza s.a., cu dorinta puternica de a impartasi cititorilor romani despre puterea de leac a plantelor medicinale, izvor nesecat de sanatate, de liniste si de frumusete a trupului si a sufletului. Sugerez celor ce se vor apleca asupra acestei carti sa-si obtina singuri plantele medicinale direct din natura, din locuri nepoluate, din flora spontana sau cultivata din Romania. Procurarea medicamentelor verzi din vegetatia spontana sau din gradina proprie sau a rudelor de la tara, ofera pe langa avantajul unui cost foarte mic si ocazia de a face miscare fizica. Cu dragoste fata de fiecare plantuta, chiar buruiana, lasata de Dumnezeu in tara noastra, consider intreaga Romanie o imensa farmacie verde de unde ne putem procura pretioase medicamente verzi pentru alinarea suferintelor trupesti si sufletesti. Am speranta ca scrierea mea va ajuta cititorii sa iubeasca si sa respecte plantele medicinale, dar si sa organizeze in propria gospodarie o mica farmacie verde, de unde sa nu lipseasca ceaiurile, tincturile, siropurile si alte medicamente verzi. - Virginia Ciocan